ועדת הכלכלה, כנסת 16, פרוטוקול מספר 387, 2005-03-21 12:15

אמנון כהן: הנושא הצעת חוק לפיקוח על תוצרת אורגנית התשס"ה 2004 של ח"כ אבשלום וילן.

אמנון כהן: דיון חוזר לפי סעיף 127 לתקנות הכנסת, בהתאם להחלטת מליאת הכנסת.

אמנון כהן: הנושא הזה נידון בוועדה והוגש לקריאה שניה ושלישית, ובהצגת החקיקה, על ידי יושב-ראש הוועדה לשעבר, מכובדנו השר שלום שמחון, התגלו בתוך המליאה אי הבנות בין משרד החקלאות ומשרד הבריאות.

אמנון כהן: אני מקווה שהיום כבר אין חילוקי דעת והגעתם לפשרה.

אמנון כהן: מדובר בחוק מאוד חשוב שבא להסדיר את הנושא של תוצרת אורגנית בישראל.

אמנון כהן: היה טוב אם היו מוזילים את המחירים, כדי שהתוצרת לא תהיה רק ליצוא, אלא שכל עם ישראל יוכל להנות מהתוצרת החשובה הזאת.

אמנון כהן: ח"כ וילן איננו ואנחנו מכבדים את חבר הכנסת יצחק וקנין, שהשתתף בחלק מהדיונים הקודמים, וגם בא מההתיישבות ומהחקלאות, ומייצג מגזר מאוד חשוב.

אמנון כהן: אני כבר אומר לך שאני לא חקלאי אבל אני לוביסט מספר אחד של חקלאים.

לאה ורון: רק להוסיף שב-2.8.2004 החוק לא הוצבע במליאה בשל המחלוקת בין השרים.

אמנון כהן: ב-2.8.2004 הנושא הוצג ע"י השר דהיום, הבנתי שהגעתם לפשרות.

אמנון כהן: שלום לחבר-הכנסת אבשלום וילן, זכות הדיבור לחבר-הכנסת יצחק וקנין.

יצחק וקנין: אני מציע שבעל המכתב יקרא אותו.

יצחק וקנין: אבו הוא בעל ההצעה אבל יש לי מה להגיד.

יצחק וקנין: כחקלאי, אני חושב שמהלך הזה לא פשוט מפני שאתה רוצה לתת פה עדיפות מיוחדת לתוצרת מסויימת בחקלאות ולהגיד: "זה ראה וקדש".

יצחק וקנין: אני חושב שגם למשרד הבריאות יש בעיה עם העניין הזה.

יצחק וקנין: זאת בעיה פשוטה, היא צריכה בעצם לתת טאבו.

יצחק וקנין: זה כמו שאנחנו מורחים משחה וכתוב "ברשיון משרד הבריאות".

יצחק וקנין: לא על כל תוצרת חקלאית יש רשיון משרד הבריאות.

יצחק וקנין: זאת בעצם נקודת המחלוקת המרכזית עם משרד הבריאות שמתנגד.

אמנון כהן: אין להם כלים לבדוק את התוצרת?

יצחק וקנין: זה לא שהם לא יכולים לבדוק.

יצחק וקנין: אני לא חושב שיכולים להבדיל בין תוצרת מסויימת לתוצרת מסויימת בצורה כל כך - - -

אבשלום וילן: זה לא שמשרד הבריאות אומר, חבר-הכנסת וקנין, תלמיד את החוק.

אבשלום וילן: החוק הזה עבר בהסכמת כללית, גם של סיעתך, אגב.

אבשלום וילן: חבר הכנסת שלום שמחון ואנוכי התחלנו.

אבשלום וילן: דרך אגב, יש הרבה חרדים שמגדלים גם תוצרת אורגנית.

יצחק וקנין: מה זה שייך חרדים או לא?

אבשלום וילן: כי יש שתי בעיות: בעיה אחת היא שנכנסו לשוק כל מיני שרלטנים והחוק מגדיר בדיוק מיהו יצרן אורגני, מה זה תוצרת אורגנית, בהתאם לכללים הבין-לאומיים.

אבשלום וילן: זה שוק של אנשים שרוצים תוצרת ללא חומרים שלא מהטבע.

אבשלום וילן: במקרה יצא שרוב החקלאים הם מבקעת בית שאן או דתיים או חרדיים, אבל זה במקרה ולא שייך לעניין.

אבשלום וילן: אני רק אומר לך שזאת הבעיה, ישנם סטנדרטים עולמיים וצריך להביא את ישראל לעמוד בסטנדרטים האלה.

אבשלום וילן: זה שוק שמתפתח בכל העולם.

אמנון כהן: אמרת שרוב המגדלים הם מבית שאן.

אמנון כהן: זה טוב?

אמנון כהן: הם יכנסו להסדר או שהם יפגעו מהצעת החוק הזאת?

אבשלום וילן: להפך.

אבשלום וילן: המגדלים רוצים את החוק.

אבשלום וילן: זה גם מאפשר לך לייצא בצורה מסודרת.

אבשלום וילן: הנקודה השניה, היא נקודת הויכוח עם משרד הבריאות:

אבשלום וילן: התקיימה ישיבה כדי להגיע לפתרון, הרי החוק הזה עוכב למרות החלטות ועדת הכלכלה.

אבשלום וילן: אני חושב שכחברי-כנסת אנחנו חייבים לכבד את החלטות הוועדה.

אבשלום וילן: שר הבריאות לא ערער בפני הוועדה.

אבשלום וילן: הוא ניסה לעשות תרגיל פרלמנטרי ב-2 באוגוסט, למרות שהיתה תמיכת ממשלה.

אמנון כהן: זה טבעי.

אבשלום וילן: זה לא טבעי בכלל.

אבשלום וילן: לא היה מצב ששני שרים מאותה מפלגה ומאותה קואליציה עומדים משני צידי המתרס בקריאה שניה ושלישית בכנסת.

אבשלום וילן: זה במפורש לא מקובל.

אבשלום וילן: היתה עמדת ממשלה שתמכה בחוק, שר החקלאות תמך בחוק, מכיוון שלא הגענו להסכמה עם אנשי משרד הבריאות, שר הבריאות שכנע את יו"ר הקואליציה גדעון סער, ונעשה שם דבר שאמנם היה חוקי לגמרי אבל לא מקובל והגיש הסתייגויות בניגוד לעמדת ממשלה.

אמנון כהן: חבר-הכנסת וילן, לאיזה הסכמות הגעתם מאז הדיון ההוא במליאה?

אבשלום וילן: משרד הבריאות דרש באופן עקרוני לפקח על כל תהליך הגידול.

אבשלום וילן: אנחנו אמרנו שיהיה אותו פיקוח שיש לו היום לגבי כל מזון אחר, שזה יהיה הסטנדרט.

אמנון כהן: זאת אומרת, שהויכוח הוא מתחילת התהליך או בגמר?

אבשלום וילן: בדיוק.

אבשלום וילן: הצהרת הפשרה שנסחנו אותה, אני מקריא: "אחרי סעיף-קטן 2(א) יבוא: "לא יציג אדם ולא יציא למכירה, תוצרת חקלאית כתוצרת אורגנית, אלא אם כן גוף אישור ובקרה התיר את סימונה בסמל בקרה והיא נושאת את הסמל האורגני האחיד ואת סמל הבקרה".

אמנון כהן: תקריא את ההסכמה.

אבשלום וילן: "בהתאם לסיכום שקיים משרד הבריאות והחקלאות במשרדו של חבר הכנסת אבשלום וילן, ביום 2.9.05 להלן הנוסח המוצע על ידנו לתיקון הצעת החוק שבנדון: 1.

אבשלום וילן: בסעיף 3(א) לחוק הסייפה המתחילה במילים: "רשאי הוא להתנות את האישור בתנאים" – תימחק.

אבשלום וילן: 2.

אבשלום וילן: אחרי סעיף קטן (א) יבוא סעיף (ב): "תוצרת חקלאית שהיא שימורי צמחים ומוצרים המופקים מצמחים או תוצרת מן החי, לא יאשר המנהל גוף כאמור בסעיף-קטן (א) אלא אם נמנה עליו אדם שקיבל הכשרה מתאימה בתחום ומזון כפי שהורה שר הבריאות או מי שהוא הסמיכו לכך.

אבשלום וילן: " 3.

אבשלום וילן: מספור סעיפים קטנים (ב) ו-(ג) ישונה בהתאם ל-(ג) ו-(ד).

אבשלום וילן: "

אמנון כהן: למי יש הסתייגויות?

אמנון כהן: אתם הסכמתם, לא?

דורית קלוסקי: אנחנו לא הסכמנו.

אמנון כהן: אתן תייצגו את השר בצורה הכי מכובדת.

אבשלום וילן: השר מייצג אותם לא להפך, זאת האמת.

דורית קלוסקי: אני מתנצלת, חבר כנסת וילן, אם אמרו לך שהגענו להסכמות.

דורית קלוסקי: אכן הגיע מכתב עם ההסכמה, כביכול.

דורית קלוסקי: אנחנו בעד הצעת החוק ובעד קיומו של מזון אורגני ותוצרת אורגנית בישראל, וזה חשוב לנו, אבל אנחנו רוצים לעבוד ברוח ההסכמים הבין-משרדיים שיש לנו וכמו שאתם יודעים, היתה החלטת ממשלה על הקמת ועדה עליונה למזון שבה אנחנו עובדים על שני עקרונות: עקרון אחד זה עקרון הרצף.

דורית קלוסקי: זאת אומרת מה שעד התעשיה זה בטיפול משרד החקלאות, ומשם אנחנו נכנסים.

דורית קלוסקי: העיקרון השני הוא התפר: בנקודות החפיפה בינינו אנחנו עובדים באותה שפה.

דורית קלוסקי: זאת אומרת, אין מקום שבו נכנסים שני מפקחים שהם לא מדברים באותה שפה, ואם כן אז עכשיו אנחנו עובדים על תיקון של זה.

דורית קלוסקי: הצעת החוק הזאת, לצערי, מחזירה את המצב ליותר גרוע מקודם.

דורית קלוסקי: היא לוקחת ומכניסה אנדרלמוסיה בתוך המערכת הקיימת.

דורית קלוסקי: מצד שני, צריך לזכור שבסופו של דבר, מי שיהיה על חתום על רשיון היצרן זאת תהיה אני.

דורית קלוסקי: מאחר ואני ראש שירותי המזון והתזונה אני אהיה חתומה על רשיון היצרן או הרופא המחוזי שמקבל את ההסמכות לכך.

דורית קלוסקי: בסופו של דבר, כשתהיה תקלה, כמו זיהום חיידקי שיכול לקרות בכל סוג של מזון, בסופו של דבר, מימוש האחריות הוא שלי.

דורית קלוסקי: ללא הסמכות, תהיה פה בעיה.

יצחק וקנין: ראה רמדיה.

דורית קלוסקי: אני רוצה להסביר לכם שלי לא היתה הסמכות - - -

אמנון כהן: את אומרת שאת רוצה להיות מתחילת - - -

דורית קלוסקי: אני הייתי רוצה שמשרד הבריאות - - -

אבשלום וילן: כל יצרן - - - דורית קלוסקי: לא כל יצרן.

אבשלום וילן: אנחנו טוענים שיש להמשיך את עיקרון הרצף.

אבשלום וילן: אין לנו בעיה לגבי הגוף המפקח, יכול להיות אותו גוף מפקח אבל עם הסמכות מטעם שר הבריאות בכותלנו, והסמכות מטעם משרד החקלאות בכותליו, כדי שבסופו של דבר כשיבואו למזון עם הבעיה תהיה לי גם סמכות וגם אחריות.

אמנון כהן: מה השוני?

דורית קלוסקי: צריך להוסיף את החלק - - -

שרון גוטמן: אנחנו פשוט הגשנו את ההסתייגות.

אמנון כהן: משרד החקלאות, למה לא ישבתם עם משרד הבריאות קודם?

מרים פרוינד: ישבנו לא פעם ולא פעמיים וגם לא שלוש.

דורית קלוסקי: לא אחרי הישיבה עם חבר-הכנסת וילן.

אבשלום וילן: זה היה סיכום שלי של הישיבה.

אבשלום וילן: הם לא מקבלים את זה.

אמנון כהן: מי היה אצלך מטעם משרד הבריאות?

אבשלום וילן: הגברות המכובדות והיה גם - - -

אמנון כהן: בדיון אצלך הן הסכימו ועכשיו הן לא מסכימות?

אבשלום וילן: לא, לא.

אמנון כהן: חבר-הכנסת וילן, אני מבין שיש סיכום מקובל על כל הצדדים.

אבשלום וילן: אתה שומע עכשיו שלא.

אמנון כהן: אני מבין שכשיש פשרה וסיכום יושבים שני הגופים ואתה באמצע כמתווך.

אמנון כהן: יושבים דנים וברגע שיצאתם באתם לסיכום.

אמנון כהן: לא שאחרי סיכום אני צריך עוד פעם לשבת וצריך לדון.

אמנון כהן: אז קודם כל אין סיכום.

אבשלום וילן: אתה צודק בתאור התהליך.

אבשלום וילן: בתחילת פברואר רציתי להעלות את הנושא פעם נוספת.

אבשלום וילן: מנכ"ל משרד החקלאות פנה אלי אישית ואמר לי שאתן לו עוד סיכוי להגיע להבנה עם משרד הבריאות.

אבשלום וילן: הסכמתי לפנים משורת הדין לא להעלות את זה להצבעה פעם נוספת ולנסות להגיע להבנות.

אבשלום וילן: קראתי לשניהם, אחרי ששמעתי את שני הצדדים עוד פעם הצעתי את הנוסח הזה.

אבשלום וילן: הם אומרים שזה לא מקובל.

אבשלום וילן: פראייר אני לא מוכן להיות.

אבשלום וילן: אחרי שיש לי רוב במליאה, ויתרתי, על פי בקשת משרד החקלאות שרצה להגיע איתם להבנות.

אבשלום וילן: הוא אמר שמשרד החקלאות והבריאות עובדים הרבה יחד והם לא רוצים להביא לכיפוף ידיים.

אמנון כהן: הם אומרים שאתה מחזיר אותם אחורה.

אבשלום וילן: לא נכון.

אבשלום וילן: הם רוצים את הורדת הידיים בכנסת ויהי מה.

אבשלום וילן: הם לא רוצים להגיע לפתרון הסוגיה.

אבשלום וילן: כי אין לך שום מצב ששני שרים חותמים על אותו צו, זאת הבעיה, זאת ההצעה שלהם.

דורית קלוסקי: אנחנו לגמרי איתך, פשוט בקטע הזה של החלוקה - - -

שרון גוטמן: מה עם ההסתייגויות שלנו, אתה מסכים להן?

אבשלום וילן: לא, משום שזה מכניס מצב שכל אחד צריך לרוץ לשני שרים.

מרים פרוינד: אנחנו חושבים שהחוק הזה לא פוגע בסמכות אחת של משרד הבריאות.

מרים פרוינד: החוק הזה בא אחרי שמשרד הבריאות בדק את המפעל ואישר אותו.

מרים פרוינד: המפעל עמד בכל התנאים שלו.

מרים פרוינד: בא קטע נוסף קטן, מישהו בתוך המפעל הזה שרוצה לייצר גם תוצרת אורגנית.

מרים פרוינד: התוצרת הזאת חייבת לעמוד בכל התקנים של משרד הבריאות.

מרים פרוינד: אם הוא רוצה שהתוצרת הזאת תסומן כאורגנית, הוא צריך דרישות נוספות שנוגעות אך ורק לאורגניות, לאופי האורגני של התוצרת.

מרים פרוינד: זאת אומרת, שמוש בחומרים מסויימים וכדומה מתוך כלל החומרים שמשרד הבריאות אישר.

אמנון כהן: יש לכם בעיה עם ההסתייגויות שלהם?

מרים פרוינד: בהחלט כן.

זאב פייבובסקי: אנחנו נציגי התעשיה.

זאב פייבובסקי: יושב לידי מנהל איגוד תעשיות המזון ואני יו"ר הוועדה המקצועית.

אמנון כהן: החוק טוב?

זאב פייבובסקי: לא.

זאב פייבובסקי: אנחנו כאיגוד היינו מאוד רוצים רשות מזון אחת שלמה שהיא מכוח חוק אחד וסמכות אחת עובדת על הכל ואז היא נמצאת בכל מקום.

זאב פייבובסקי: לרוע המזל, היום אין עדיין רשות מזון ויש רק מועצת מזון.

זאב פייבובסקי: המצב היום במפעלים הוא שמתחילים להיכנס גופי פיקוח שונים מכוח סמכות של משרדים שונים לאותו מפעל ויוצר מצב שהוא יותר מתוהו ובוהו.

זאב פייבובסקי: בהעדר סמכות כזאת, גיבשנו - - -

אמנון כהן: תתייחס לחוק שמונח פה על השולחן.

זאב פייבובסקי: היינו רוצים שמשרד הבריאות ומשרד החקלאות ביחד יהיו בסמכות אחת וימנו את הגופים המפקחים.

זאב פייבובסקי: אנחנו לא נגד הגוף המפקח, אבל אי אפשר שבאותו מפעל יהיו גופים מכח סמכויות שונות.

זאב פייבובסקי: היינו רוצים שהחוק ינוסח באופן כזה שסמכות אחת משותפת לשני המשרדים תקבע את הכל.

זאב פייבובסקי: אנחנו לא יכולים בתוך המפעלים לעמוד מול גופים שונים, זה פשוט בלתי אפשרי.

אמנון כהן: משרדי הממשלה, אם אתם לא באים להכרעות אנחנו נחליט כוועדה.

אמנון כהן: השר המאוד מוכשר דני נווה יתמודד במליאה, יביא את ההסתייגויות שלו.

אמנון כהן: אני גם סומך על שר החקלאות, הוא יעשה את המאבקים שלו.

אמנון כהן: אנחנו כוועדה נאשר את הסיכומים שהגעת - - -

אתי בנדלר: אי אפשר לאשר את הסיכומים, אני עדיין לא מבינה אותם - - -

אבשלום וילן: אני לוקח את הסיכום בחזרה.

אבשלום וילן: החוק יעלה בדיוק כלשונו כמו שהיה.

אבשלום וילן: לא צריך לאשר כלום.

אתי בנדלר: הוועדה מאשרת את הצעת החוק בנוסח שהונח לקריאה שניה ושלישית.

אתי בנדלר: ירצו, יגישו לי מחדש את ההסתייגויות.

יצחק וקנין: אני חושב שאתם הולכים בדרך לא נכונה.

יצחק וקנין: בכל זאת זה ירד מהמליאה.

יצחק וקנין: תשקיעו עוד מאמץ.

יצחק וקנין: נוצרה בעיה במליאה והשר אמר מה שאמר ונוצרה בעיה שאנחנו לא יכולים להתעלם ממנה.

יצחק וקנין: אני חושב שמן הראוי לעשות מאמץ, שישבו היועצים המשפטיים שינסחו נוסח שיהיה מקובל.

אבשלום וילן: ניסינו כבר.

אתי בנדלר: חבר הכנסת וקנין, אני רוצה לומר משהו: הצעת החוק הזאת עברה בקריאה ראשונה בכנסת הקודמת.

אתי בנדלר: הוחל עליה דין רציפות.

אתי בנדלר: אני זוכרת מעט הצעות חוק שהשקעתי בהן כל כך הרבה שעות עבודה כמו בהצעת החוק הזאת כי לא היה ממש שיתוף פעולה עד הסוף עם משרדי הממשלה.

אתי בנדלר: במשרדי בעצם ניסחנו את הצעת החוק כדי שהיא תיראה כהצעת חוק.

אתי בנדלר: מה שנשאר בסופו של דבר זה ריב סמכויות בין השרים.

אתי בנדלר: כל ההסתייגויות שיש, אם תראה את נוסח ההסתייגויות, וכאמור הצעת החוק הובאה לקריאה ראשונה בנובמבר 2000 והונחה לקריאה שניה ושלישית ביולי 2004, כעבור כמעט 4 שנים.

אתי בנדלר: אין אף הסתייגות של חברי-הכנסת, רק שר הבריאות שביקש הרבה מאוד תיקונים בכל הסעיפים שבעצם משמעותם העברת חלק מהסמכויות, לא כל הסמכויות, למשרד הבריאות.

אתי בנדלר: מה שהובהר בוועדה, אני רוצה להזכיר למי שלא היה נוכח, הוועדה אמרה דבר אחד: יגיעו המשרדים להסכמות נכבד את זה.

אתי בנדלר: אבל הוועדה לא תסכים בשם פנים ואופן ולא תיתן את ידה שיהיה לפיצול סמכויות.

אתי בנדלר: גם היום בכל תחום המזון כל מי שנזקק לאישורים מטורטר בין הרבה רשויות.

דורית קלוסקי: הצעת החוק הזה מעצימה את זה.

אתי בנדלר: מה מעצים, ההצעה או תיקון המוצע?

שרון גוטמן: ההצעה כפי שהיא מונחת - - -

אבשלום וילן: למה מעצים?

אבשלום וילן: זה קובע דבר מאוד ברור.

אבשלום וילן: לא רק שזה לא מעצים, זה אומר שהפיקוח על המזון האורגני הוא בידי הרשות להגנת הצומח והחברות המוכרות, ברגע שהוא מגיע לשווקים הוא מגיע למשרד הבריאות, זה הכל ריב על סמכויות.

אבשלום וילן: אני חושב שחמש שנים תהליך זה מוגזם.

אבשלום וילן: כפוליטיקאי גרוע, שהיה לי רוב בכנסת, נעניתי לפניית משרד החקלאות כדי להגיע להבנות.

אבשלום וילן: אם שר הבריאות ופקידיו רוצים הורדת ידיים הם יקבלו הורדת ידיים.

אתי בנדלר: מדוע הממשלה לא מכריעה.

אבשלום וילן: מצאת לך, ממשלה.

אבשלום וילן: הם לא מסוגלים לקבל החלטות יותר קלות.

אבשלום וילן: אין הצעת פשרה, החוק יעלה כפי שהוא ותכריע המליאה.

בני רובין: לא הייתי רוצה לראות את החלוקה של האישור לתוצרת אורגנית לשני משרדים, בוודאי לא בחתימה של שני שרים.

בני רובין: אבל נדמה לי שהנוסח שח"כ וילן הקריא קודם טוב יותר מהנוסח שהיה

אמנון כהן: זאת אומרת שהצעת הפשרה טובה יותר מהצעת החוק.

אתי בנדלר: זה תיקון מאוד קטן בהצעת החוק, אנחנו נעבור על זה.

בני רובין: כן, הצעת הפשרה טובה יותר מכיוון שחשוב שלמשרד הבריאות תהיה גישה למפקחים האלה והוא יוכל להקנות להם את ההיבט שלו.

בני רובין: הייתי מבקש לא לחזור לנוסח הקודם.

אבשלום וילן: תבין דבר מאוד פשוט, משחקים איתי פה בתרגילי השהייה מכוערים.

אבשלום וילן: השבוע אני לא יכול להביא את זה.

אבשלום וילן: בשבוע הבא יש דיון על התקציב.

אבשלום וילן: אחרי זה יוצאים לפגרה של חודש וחצי.

אבשלום וילן: אני לא עובד אצל שר הבריאות.

אבשלום וילן: אתי, את יכולה להכניס את הנוסח ולהעלות אותו?

אבשלום וילן: אתי בנדלר אין שום סיכוי.

אבשלום וילן: יש לי את כל חוק ההסדרים, אתה יודע כמה עבודה יש לי?

אבשלום וילן: אני לא מצליחה לעמוד בקצב.

אמנון כהן: בואו נשאיר את זה לפשרה עוד שבוע שבועיים?

אבשלום וילן: לא, זה לא ילך.

אבשלום וילן: משרד המשפטים צודק עניינית.

אבשלום וילן: תכניס את התיקון הזה פנימה ונעלה את זה במליאה לאחר הפגרה.

אתי בנדלר: עד אז אם תרצו, תשלחו לי את ההסתייגויות.

אבשלום וילן: השגיאה הכי גדולה היתה שהסכמתי ליוסי ישי.

יצחק וקנין: החוק שלך יעבור בסופו של דבר.

אבשלום וילן: אם יש בחירות, הוא לא עובר.

אבשלום וילן: הייתי פראייר שהסכמתי להיות הגון.

אבשלום וילן: עם דני נווה זה רק בכוח.

אבשלום וילן: אם עכשיו אני לא מצליח להביא את זה, ספק אם נגיע ליוני, כי אני לא יודע מה יהיה פה.

אבשלום וילן: יושב-ראש הוועדה הקודם הזהיר אותי מזה ואמר לי שלא ללכת לפשרה כי אם אני אלך לפשרה ימזמזו אותי.

אבשלום וילן: אתה הגון, קורא לשני הצדדים, מנסה להגיע לפשרה, מביא נוסח, וזה מה שקורה.

יצחק וקנין: אני מציע שראש הוועדה יישב איתם ויסיימו בפשרה.

יצחק וקנין: אם הוא לא יכול, אני מוכן לקחת את זה עלי ואני מודיע לך שאני אגיע לפשרה שאתה תרצה אותה.

אבשלום וילן: לא תגיע לשום פשרה.

יצחק וקנין: אני כן אגיע, כי לא ישבו וזה לא היה רציני.

אבשלום וילן: אם אתה היית מספר לי שישבת עם שני הצדדים וניסית להגיע לפשרה, לא הייתי אומר שלא ישבת.

אבשלום וילן: סליחה, יש גבול.

יצחק וקנין: ישבתם אבל לא הגעתם לפשרה.

אבשלום וילן: כי צד אחד לא רוצה להגיע לפשרה.

אמנון כהן: משרד הבריאות, יש לכם נוסחת פשרה שתהיה מקובלת על משרד החקלאות?

דורית קלוסקי: כן.

אבשלום וילן: אז למה הם לא מציגים את זה?

דורית קלוסקי: הבקשה שלנו היא להכניס את שר הבריאות בתוך - - -

אבשלום וילן: שאול שמחון, שהיה שר החקלאות הקודם, וישראל כץ אמרו שלא יקום ולא יהיה.

אבשלום וילן: אין מצב שיהיו שני שרים , זאת בירוקרטיה בלתי אפשרית.

אבשלום וילן: גם נציג משרד המשפטים חושב כך.

אבשלום וילן: אני מרגיש שאתם ניצלתם את טוב ליבי.

אבשלום וילן: וחבר-הכנסת וקנין אומר: "לא דיברת, לא הגעת לפשרה".

מרים פרוינד: חבר הכנסת וקנין, גם לפני הנסיון הזה ישבנו אין ספור פעמים ביחד.

אמנון כהן: משרד הבריאות, מה יש לכם להגיד על התיקון הזה?

דורית קלוסקי: התיקון הזה לא על דעתנו.

דורית קלוסקי: זה תיקון שנכתב חד צדדית על ידי משרד החקלאות.

אבשלום וילן: אין שום סיכוי שאסכים לפשרה ששני שרים יחתמו.

דורית קלוסקי: אולי יש לך פתרון יותר מבריק?

דורית קלוסקי: אני אומר לך מה הבעיה ואתה תגיד מה הפתרון: תחשוב שקרה משהו למזון, קרתה תקלה.

דורית קלוסקי: אני חתומה על המזון הזה.

דורית קלוסקי: אחרי התקרית יתחיל מאבק, האם זה קרה בגלל שהוא אורגני וזה משרד החקלאות או שזה משרד הבריאות, כשהאחריות היא שלי.

דורית קלוסקי: תחשוב שיש לך גזר בשימורים.

דורית קלוסקי: קרתה תקרית ובגזר הזה צומח חיידק בוטוליניום.

דורית קלוסקי: הילד שאכל את זה שוכב באיכילוב משותק.

דורית קלוסקי: אלי מגיעים עם כל הבעיות.

דורית קלוסקי: אתם רישיתם את המפעל, אתם נתתם לו רשיון יצרן וכדומה.

דורית קלוסקי: הגזר האורגני הזה עבר את כל האישורים שלו ואת הטיפול שלו לפי המנגנון ומה שאמר לו משרד החקלאות והפיקוח של משרד החקלאות.

דורית קלוסקי: מה שאני מנסה לומר לך הוא, שיבואו אלי יבואו בטענות כשבעצם הסמכות היא לא בידי.

דורית קלוסקי: תמצא לי את הפתרון שבו מוסרת ממני האחריות.

אבשלום וילן: בגזר לא אורגני את בדיוק באותה בעיה.

אבשלום וילן: למה את רוצה לשנות עכשיו את הגזר האורגני לגזר לא אורגני?

אבשלום וילן: איך מתפתח בוטוליזם?

אבשלום וילן: מתפתח מריקבון של עכבר - - -

דורית קלוסקי: בוטוליזם מתפתח מצמח באדמה.

מרים פרוינד: ומאיפה בא גזר רגיל?

מרים פרוינד: את מסלפת בכוונה את כל התמונה.

מרים פרוינד: אתה מציגה אותה מעוותת ולא נכונה.

מרים פרוינד: בכל הקטע הבריאותי אין שום הבדל בין מזון אורגני למשון לא אורגני.

מרים פרוינד: כל מה שהחוק עושה, נתן את חותמת הכשרות אורגנית.

אתי בנדלר: אתה רוצה לדון בתיקון?

אמנון כהן: כן, אני רואה שהם לא יגיעו לפשרה, אבל ניתן להם זמן.

אתי בנדלר: אני מתחילה לראות מהם השינויים שבוצעו פה על ידי עורכת-דין תמי מור במסמך שהועבר לדיון בוועדה.

אתי בנדלר: הדבר הראשון הוא בסעיף 3(א) להצעת החוק.

אתי בנדלר: הסייפה מתחילה במילים "ורשאי הוא להתנות את האישור בתנאים" – יימחק.

מרים פרוינד: יש כפילות זה כתוב פעמיים.

אתי בנדלר: סעיף 3(א) להצעת החוק, הנוסח שהונח והועבר לוועדה אומר כדלקמן: "3(א) גוף המבקש להיות גוף אישור ובקרה ולקבל אישור לסמל הבקרה שלו, יגיש למנהל בקשה על גבי טופס שקבע השר; התקיימו במבקש התנאים שנקבעו לפי סעיף 15(4) יאשר המנהל את הגוף כגוף אישור ובקרה ואת הסמל, ורשאי הוא להתנות את האישור בתנאים".

אתי בנדלר: מציעים למחוק את המילים: "ורשאי הוא להתנות את האישור בתנאים".

אתי בנדלר: למה?

מרים פרוינד: כי זה כתוב כבר פעם.

אמנון כהן: מה זה קשור לפשרה?

אבשלום וילן: כתוב: "ורשאי הוא להתנות את האישור בתנאים" אבל לא כתוב באילו תנאים?

אתי בנדלר: לא מדובר על אותם תנאים.

אתי בנדלר: סעיף 15(4) זה סעיף שמסמיך את השר לקבוע תקנות.

אתי בנדלר: הוא קובע בתקנות "תנאים לאישור גוף לאישור ובקרה, נהלי עבודתו וביטול אישורו, לרבות לעניין מניעת ניגוד ענינים בין גוף האישור והבקרה לבין הארגון היציג".

אתי בנדלר: זה הכל תנאים שיקבעו בתקנות.

אתי בנדלר: כשגוף כלשהו מגיש בקשה למנהל לאשר אותו כגוף אישור אז קודם כל המנהל צריך לראות אם הגוף עונה על התנאים שנקבעו בתקנות.

אתי בנדלר: ראה שהגוף עונה על תנאים שנקבעו בתקנות, הוא יאשר אותו, אבל באותו אישור הוא רשאי להתנות את זה בתנאים נוספים.

אתי בנדלר: כמו שיש למשל מתן רשיון.

אבשלום וילן: בסדר גמור - לאשר.

אתי בנדלר: בסעיף 2 אחרי סעיף קטן א' לסעיף 3, יבוא סעיף קטן חדש ונאמר כך: "לעניין תוצרת חקלאית שהיא שימורי צמחים ומוצרים המופקים מצמחים או תוצרת מן החי לא יאשר המנהל גוף כאמור בסעיף קטן (א) אלא אם נמנה עליו אדם שקיבל הכשרה מתאימה בתחום המזון כפי שהורה שר הבריאות או מי שהוא הסמיך לכך".

אתי בנדלר: דהיינו, אם גוף רוצה שיכירו בו כגוף אישור ובקרה אז אם מדובר בתוצרת חקלאית משימורי צמחים – אני לא יודעת מה זה בדיוק שימורי צמחים.

אבשלום וילן: זה בדיוק מה שהיא שאלה אותי.

אבשלום וילן: אז נציג משרד הבריאות או מישהו מטעמו יוכל לבדוק את זה.

אתי בנדלר: המילה שימורי צמחים מופיעה פעם אחת בחוק ששייך למשרד החקלאות שנחקק בשנת 1954.

אתי בנדלר: מאז היו קצת שינויים בחקיקה ואני לא יודעת מה זה שימורי צמחים.

אתי בנדלר: האם, למשל, צמחים בקרור האם זה נחשב לשימורי צמחים?

אתי בנדלר: אני היום לא יכולה להשתמש בחקיקה במונחים שאני לא יודעת מה המשמעות שלהם.

מרים פרוינד: הכוונה לתוצרת מעובדת.

לאה ורון: זה גם לא מופיע בסעיף ההגדרות של החוק הזה.

אתי בנדלר: שאלה שניה: מה זה "אם נמנה עליו אדם שקיבל"?

אתי בנדלר: מה הכוונה?

אתי בנדלר: האם הוא עובד, מייעץ לו?

אתי בנדלר: מה זה נמנה על הגוף?

אתי בנדלר: הכוונה אלא אם כן הוא מועסק על ידי הגוף הזה בין כעובד או ובין כשלא כעובד?

שרון גוטמן: כן.

שרון גוטמן: חבר כנסת וילן, כשהיינו אצלך בישיבה הפשרה שהבנתי שאתה הצעת היא: שנרד מהעניין של קביעת תקנות ביחד כי זה רק יעכב ואז זה יהיה תקנות והתייעצות שלנו, אבל תישמר ההפרדה בפיקוח, והפיקוח על תוצרת טריה יהיה של משרד החקלאות והפיקוח על תוצרת מעובדת יהיה שלנו.

שרון גוטמן: בהצעת פשרה הזאת זה לא ממש מגולם משום שמה שההצעה אומרת שבגוף הבקרה יהיה אדם, שלא ברור מה יהיה תפקידו.

שרון גוטמן: אני רוצה להוסיף ששר הבריאות יהיה זה שגם מפקח פיקוח על, כמו שמשרד החקלאות יפקח פיקוח על.

שרון גוטמן: אני אומרת שמעבר לתיקון, הפשרה היתה שמי יהיה אחראי על אותו גוף בקרה במישור של התוצאה המעובדת יהיה שר הבריאות לפי החלוקה הקיימת כיום, וזה לא מה שכתוב.

מרים פרוינד: כל החוק מבוסס על זה שהפיקוח לא ממשלתי אלא של גופי בקרה.

מרים פרוינד: אז אם אתם רוצים לעשות את גופי הבקרה שוב פעם באישור של שני שרים, אז חזרנו להצעה המקורית שלכם.

שרון גוטמן: אבל זאת היתה הצעת הפשרה.

זאב פייבובסקי: התעשיה תצא מזה מבולבלת.

אמנון כהן: אתה מסכים לתיקון כזה?

אבשלום וילן: אני מגיע למסקנה שנחזיר את החוק כמו שהוא.

שרון גוטמן: חבר הכנסת וילן, אם אתה תיתן את מה שאז דיברנו, אנחנו נשקול את זה ונכניס את זה.

אבשלום וילן: אני גמרתי לעשות איתכם עסקים.

אבשלום וילן: אתם מתנהגים איתי כתגרנים בשוק.

אבשלום וילן: אתם הצעתם את הפשרה ועכשיו אתם אומרים: אם תסכים, נשקול.

שרון גוטמן: קיבלנו הצעת פשרה שהיא לא היתה הצעת פשרה, קיבלנו את העמדה שלהם.

מרים פרוינד: אתמול קיבלנו את המכתב שלכם, היה לכם מספיק זמן.

אתי בנדלר: מישהו מוכן לומר לי מה זה שימורי צמחים?

מרים פרוינד: תוצרת צמחית מעובדת.

דורית קלוסקי: אז זה כולל שניצלים של טבעול?

אתי בנדלר: אין להם הסכמה מה זה שימורי צמחים.

אבשלום וילן: אני חוזר על הצעתי לרדת מההצעה ולהישאר בחוק המקורי.

אבשלום וילן: על כל דבר יריבו.

אבשלום וילן: רוצים הרמת ידיים.

אבשלום וילן: אין לזה שום קשר, רמדיה באופק, כאילו שמתפוח אדמה רגיל או מגזר רגיל שיכבשו אותו, לא יהיה בוטוליזם?

אבשלום וילן: יהיה בדיוק אותו דבר.

אבשלום וילן: מה יהיה ההבדל?

זאב פייבובסקי: שניצל תירס זה שימורי צמחים?

דורית קלוסקי: זה בדיוק מה שאני שואלת.

דורית קלוסקי: הם לא מכירים את התעשיה, חבל.

אמנון כהן: איך ישבת בפשרה?

אמנון כהן: אבשלום וילן: אי אפשר איתם.

אמנון כהן: אז למה אתה מביא את זה לפה?

אתי בנדלר: אני שואלת מה זה שימורי צמחים, לא הצלחתי לקבל תשובה.

מרים פרוינד: כל הכוונה בהגדרה הזאת זה לתוצרת צמחית מעובדת.

דורית קלוסקי: אין כזאת הגדרה.

אבשלום וילן: אני מציע שהמליאה תכריע.

יצחק וקנין: אני חושב שאפשר להגיע לפשרה.

יצחק וקנין: אני חושב שאבו וילן יעשה טוב אם יסכים לכך.

אמנון כהן: אנחנו מאשרים את הצעת החוק כהצעת הוועדה שהוכנה אז לקריאה שניה ושלישית, ללא שינויים.

אמנון כהן: אני מבקש מחבר הכנסת יצחק וקנין להיכנס לעובי הקורה.

אבשלום וילן: יש לו זמן עד מחר.

אבשלום וילן: אני הולך למזכירות - - -

אתי בנדלר: אני לא אצליח להניח את זה.

אבשלום וילן: אם לא תתפזר הכנסת אני אבקש במועד המוקדם ביותר להביא את זה להצבעה.

אמנון כהן: אפשר בשבוע הראשון של המליאה.

אמנון כהן: חבר הכנסת וקנין, קיבלת את הסמכות שלי, אם אתה מגיע לפשרה, אני מתחייב להביא עוד פעם לדיון פה, בשבוע הראשון אחרי הפגרה.

אתי בנדלר: אם לא, אני מניחה את זה בשבוע הראשון.

אתי בנדלר: שרון גוטמן: ואנחנו נגיש את ההסתייגויות.

אמנון כהן: שבו יחד, עד שייצא עשן לבן.

אמנון כהן: יש לכם עד סוף החודש הבא.

אתי ב נדלר: עד ליום הראשון של הכנס הבא.

אמנון כהן: אני סיימתי את הדיון פה.

אמנון כהן: הישיבה נעולה.